Komisijos Reglamentas (EB) Nr. 455/95
1995 m. vasario 28 d.
iš dalies keičiantis Reglamentus (EEB) Nr. 1547/87 ir (EEB) Nr. 1589/87 dėl intervencinių agentūrų vykdomo sviesto supirkimo ir Reglamentus (EEB) Nr. 2191/81 bei (EEB) Nr. 570/88 dėl pagalbos suteikimo perkant ir parduodant sviestą mažesne kaina tam tikrų kategorijų vartotojams ir pramonės įmonėms
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Austrijos, Suomijos ir Švedijos stojimo aktu, ypač į jo 6 straipsnio 6 dalį, 7a straipsnio 1 dalies pirmą pastraipą, 7a straipsnio 3 dalį, 12 straipsnio 3 dalį ir 28 straipsnį,
kadangi 1968 m. liepos 15 d. Tarybos reglamentas (EEB) Nr. 985/68, nustatantis bendrąsias intervencijos į sviesto ir grietinėlės rinką taisykles [2], su paskutiniais pakeitimais, padarytais Reglamentu (EEB) Nr. 2045/91 [3], yra panaikinamas nuo 1995 m. kovo 1 d. Tarybos reglamentu (EB) Nr. 2807/94 [4]; kadangi kai kurios Reglamento (EEB) Nr. 985/68 taisyklės yra įtrauktos į Reglamento (EEB) Nr. 804/68, su paskutiniais pakeitimais, padarytais Reglamentu (EB) Nr. 2807/94, 6 straipsnį; kadangi 1969 m. balandžio 14 d. Komisijos reglamentas (EEB) Nr. 685/69, nustatantis prašymų dėl intervencijos į sviesto ir grietinėlės rinką išsamias taisykles [5], su paskutiniais pakeitimais, padarytais Reglamentu (EB) Nr. 393/94 [6], buvo pertvarkytas darant jame pakeitimus dėl Reglamento (EEB) Nr. 985/68 panaikinimo; kadangi jis dėl to taip pat panaikinamas nuo 1995 m. kovo 1 d.;
kadangi 1987 m. birželio 3 d. Komisijos reglamente (EEB) Nr. 1547/87, nustatančiame išsamias Reglamento Nr. 777/87 dėl intervencinio sviesto supirkimo taikymo taisykles [7], su paskutiniais pakeitimais, padarytais Reglamentu (EB) Nr. 1634/94 [8], 1987 m. birželio 5 d. Komisijos reglamente (EEB) Nr. 1589/87 dėl sviesto pardavimo intervencinėms agentūroms paraiškų konkurso būdu [9] su paskutiniais pakeitimais, padarytais Reglamentu (EB) Nr. 3337/94 [10], 1981 m. liepos 31 d. Komisijos reglamente (EEB) Nr. 2191/81 dėl pelno nesiekiančioms institucijoms ir organizacijoms pagalbos sviestui pirkti skyrimo [11] su paskutiniais pakeitimais, padarytais Reglamentu (EB) Nr. 3337/94, 1988 m. vasario 16 d. Komisijos reglamente (EEB) Nr. 570/88 dėl sviesto pardavimo mažesnėmis kainomis ir pagalbos suteikimo konditerijos gaminių, ledų ir kitų maisto produktų gamyboje naudojamai grietinėlei, sviestui ir koncentruotam sviestui su paskutiniais pakeitimais, padarytais Reglamentu (EB) Nr. 3337/94, yra nuoroda į Reglamentų (EEB) Nr. 985/68 ir (EEB) Nr. 685/69 nuostatas; kadangi nurodytuosius reglamentus reikia iš dalies pakeisti juose pakeičiant nuorodas į Komisijos reglamentus (EEB) Nr. 804/68 ir (EB) Nr. 454/95 [12], taikytinas nuo 1995 m. kovo 1 d.; be to, kadangi Reglamentą (EEB) Nr. 1589/87 reikia iš dalies pakeisti taip, kad sviestą, pagamintą valstybėje narėje, kuri nėra perkančiosios intervencinės agentūros valstybė narė, būtų galima supirkti intervencijai, ir nuorodą į Komisijos reglamentą (EEB) Nr. 777/87 [13] reikia pataisyti Reglamente (EEB) Nr. 1547/87;
kadangi Reglamentas (EEB) Nr. 2191/81 nustato, kad tokia pati pagalbos suma suteikiama superkant sviestą nepriklausomai nuo sviesto minimalaus riebumo; kadangi atsižvelgiant į pasiektus pardavimus ir padėtį sviesto rinkoje pagalbos sumą sviestui, kurio minimalus riebumas yra 82 %, reikia sumažinti ir reikia nustatyti koeficientą, taikytiną šiai pagalbai tuo atveju, kai minimalus sviesto riebumas yra 80 %; kadangi parama yra suteikiama sviesto tiekėjui pagal raštišką prašymą ir pateikus vieną mėnesį galiojantį kvitą su numeriu; kadangi valstybėms narėms reikia suteikti galimybę pratęsti kvito galiojimą iki trijų kalendorinių mėnesių, siekiant palengvinti susijusį administracinį darbą;
kadangi Pieno ir pieno produktų vadybos komitetas per jo pirmininko nustatytą laikotarpį nepateikė nuomonės,
PRIĖMĖ ŠĮ REGLAMENTĄ
1 straipsnis
1. Reglamentas (EEB) Nr. 1547/87 iš dalies keičiamas taip:
a) nuoroda į "Reglamento (EEB) Nr. 685/69 2 straipsnio 2 dalies paskutinę pastraipą" 1 straipsnio 1 dalies antroje pastraipoje keičiama į "Reglamento (EB) Nr. 454/95 4 straipsnio 5 dalį";
b) 2 straipsnis iš dalies keičiamas taip:
1) pirmame sakinyje nuoroda į "Reglamento (EEB) Nr. 777/87 1 straipsnio 4 dalį" keičiama į "Reglamento (EEB) Nr. 777/87 1 straipsnio 3 dalį";
2) pirmoje įtraukoje nuoroda į "Reglamento (EEB) Nr. 985/68 1 straipsnio 3 dalį" keičiama į "Reglamento (EEB) Nr. 804/68 6 straipsnio 1 dalį";
c) - 4 straipsnio 1 dalies antroje pastraipoje pridedama tokia įtrauka:
"jei laikoma, kad sandoriai, susiję su 2 straipsnio pirmoje įtraukoje nurodytos kokybės sviestu, neapima pakankamai didelio kiekio, kad būtų reprezentaciniai, kriterijai, taikomi nustatyti santykį tarp sviesto, kuriam yra pakankamas sandorių skaičius, kainų ir 2 straipsnyje nurodyto sviesto kainų";
d) 5 straipsnio antra įtraukia keičiama tokia:
"- sviesto kiekiai, kuriems taikomas pasiūlymas parduoti, įregistruoti pagal Reglamento (EB) Nr. 454/95 4 straipsnio 5 dalį".
2. Reglamentas (EEB) Nr. 1589/87 iš dalies keičiamas taip:
a) 1 straipsnio antra ir trečia pastraipos pakeičiamos tokia:
"Reglamento (EB) Nr. 454/95 I antraštinė dalis taikoma pirkimams pagal šį reglamentą, išskyrus 2 straipsnio c punktą, 4 straipsnio 5 dalį ir 5 straipsnio 1 dalį";
b) 3 straipsnis iš dalies keičiamas taip:
i) 1 dalies antra įtrauka pakeičiama tokia:
"jei jie raštu įsipareigoja laikytis Reglamento (EB) Nr. 454/95 5 straipsnio 3";
ii) 2 dalis pakeičiama tokia:
"2. Suinteresuotos šalys dalyvauja valstybės narės intervencinės agentūros skelbiamuose konkursuose pateikdamos raštišką paraišką dalyvauti konkurse, apie kurios gavimą pranešama, arba bet kuriais kitais raštiškų pranešimų būdais, pranešant apie gavimą;"
c) 7 straipsnio 1 dalies c punktas pakeičiamas tokiu:
"c) Šaldymo sandėlis, į kurį jis turi būti pristatomas";
d) 9 straipsnyje pridedama:
"tačiau tik tada, jei yra įgyvendintos Reglamento (EB) Nr. 454/95 2 straipsnyje nustatytos sąlygos".
3. Reglamentas (EEB) Nr. 2191/81 iš dalies keičiamas taip:
a) 1 straipsnio 3 dalies b punkto pirma įtrauka pakeičiama tokia:
"- "pirkti sviestą, kuris jį gaminančioje valstybėje narėje atitinka Reglamento (EEB) Nr. 804/68 6 straipsnio 2 dalyje nustatytas sąlygas ir Reglamento (EB) Nr. 454/95 II priede išvardytus nacionalinės kokybės klasės reikalavimus, ir kurio pakuotė yra atitinkamai paženklinta";"
b) 2 straipsnio 1 dalis pakeičiama tokia:
"1. Pagalbos suma yra 139 ekiu už 100 kg sviesto.
Reglamento (EEB) Nr. 804/68 6 straipsnio 2 dalies trečioje įtraukoje nurodyto sviesto atveju ankstesnėje pastraipoje nustatyta pagalbos suma dauginama iš 0,9756.
Jei pagalbos suma pasikeičia, naujoji suma taikoma visam pristatytam sviestui remiantis kvitu, kuris galioja mėnesį, esantį po to mėnesio, kurį buvo nustatyta naujoji suma.
Vis dėlto jei kvitas galioja daugiau kaip vieną mėnesį, jei naujoji suma nustatyta iki paskutinio mėnesio, kurį galioja kvitas, naujoji suma yra taikoma visam sviestui, pristatytam po mėnesio, esančio po to mėnesio, kurį buvo nustatyta naujoji suma, pradžios;"
c) 3 straipsnio 5 dalis pakeičiama tokia:
"5. Kvitas galioja tą kalendorinį mėnesį, kuris jame nurodytas; tačiau perimti galima nuo 20-os mėnesio, esančio prieš kvite nurodytą kalendorinį mėnesį, dienos iki 10-os mėnesio, esančio po jame nurodyto kalendorinio mėnesio, dienos.
Nepaisant ankstesnės pastraipos, valstybės narės gali numatyti kvito galiojimą dviems ar trims kalendoriniams mėnesiams. Tokiais atvejais galiojimo mėnesiai turi būti nurodyti kvite, ir perimti galima nuo 20-os mėnesio, esančio prieš kvite nurodytą pirmą kalendorinį mėnesį, dienos iki 10-os mėnesio, esančio po jame nurodyto paskutinio kalendorinio mėnesio, dienos."
4. Reglamento (EEB) Nr. 570/88 1 straipsnio 1 dalies a punkto pirmas sakinys pakeičiamas tokiu:
"a) sviestas, gaminamas tiesiogiai ir tik iš pasterizuotos grietinėlės ir kuris gaminančioje valstybėje narėje atitinka Reglamento (EEB) Nr. 804/68 6 straipsnio 2 dalyje nustatytas sąlygas ir Reglamento (EB) Nr. 454/95 II priede išvardytus nacionalinės kokybės klasės reikalavimus, ir kurio pakuotė yra atitinkamai paženklinta."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1995 m. kovo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. vasario 28 d.